நடக்கிறது ஒரு  பயணம்

நடக்கிறது ஒரு பயணம் கலைமகன் பைரூஸ் நாளொன்று புலர்கிறது! நாளைய விடிக்காக....! நிறைந்த மனதோடு! நடக்கிறது ஒரு பயணம்! ஆயின்... ! தட்டிப் பறிப்பதற்காய்! அங்கொரு காகம்! அண்ணாந்து பார்க்கிறது! ! அழுக்குண்ணிச் சிந்தனையோடு! பிணந்தின்னும் கழுகுகள்! நாற்சந்திகளிலும்! புயல்வீச்சோடு பறக்கிறது! ! கடித்துக்குதறும்! ஓநாய்கள்! அலைந்து திரிகின்றன! பிணமாக்கி மகிழ்ந்திட! ஆயின்...! நடக்கிறது ஒரு பயணம்! ! தட்டுத் தடுமாறியும்! தடைகள் தாண்டியும்! முச்சந்தி முட்களைக் கடந்தும்! தன் பிம்பத்தை! காணும் இடமெலாம்! நிழலாய்க் கண்டும்! களிப்புற்று மகிழ்கிறது உள்ளம்! ! கறுப்பஞ்சாறாய் சுவைத்து! கருவேப்பிலையாய் ஒதுக்கும்! கேடுகெட்ட செயல்கண்டு! பிறந்த்தேனோ! இத்தரையில் என! அடிமனது வினாதொடுக்க! நடக்கிறது ஒரு பயணம்! ! அங்கு! மேடைகள் போட்டு! மத்தளம் கொட்டி! ‘சமுதாயம்’ உரக்கப்பேசுகிறது! அரவணைக்கவும்! ஆரத் தழுவவும் அழைக்கிறது! அரங்கம்! பேரொலிக்கு அதிர்கிறது! இதைக் காணக்கொடுத்தன! விழிகள் என! நடக்கிறது ஒரு பயணம்! ! நடுவழியே! நேத்திரங்கள்! குத்திநிற்கின்றன! காசற்ற பிச்சைப்பாத்திரம்! வஸ்திரமற்ற உடம்பு! இவற்றோடு! பிணமொன்று! மணம்வீச! காகமும் கழுகும்! ஓநாயும்! பெருமனதுடன் அங்கே! பேரிரைச்சல் தாங்கவியலாது! மீண்டும்! நடக்கிறது ஒரு பயணம்! ! இடைநடுவே! சந்தனப்பாடை சுற்றி! பெருங்கூட்டம் ஓலமிட! மானுடனின் நிலைசொல்லி! நடக்கிறது ஒரு பயணம்! தடுக்கிறது அப்பயணம்! மேலும் வழிசெல்லாது! தடுக்கிறது அப்பயணம்